 పైకి చెప్పకపోయినా తుఫాన్ గురించి ఎటువంటి వార్తలు తెలుస్తాయోనని అక్కడున్న అందరూ భయపడుతున్నారు. ఎందుకంటే అంతవరకూ అందిన వార్తలనుబట్టి ఇదిమిద్దమని ఏదీ తేలలేదు. 
 క్రమంగా చర్చలు ముగిసి అందరూ నిద్రకు పడ్డారు. రాజారావుకు మెలకువ వచ్చేసరికి ట్రయిన్ హైదరాబాదు చేరుకోబోతోంది. మెలకువగా ఉన్న మరొకాయన్ని అడిగి లేటు చాలావరకూ కలిసిపోయిందనీ, అర్ధగంటలోపే ఉందనీ తెలుసుకున్నాడు. అయినా అతని మనసాట్టే తేలికపడలేదు. ఆత్రుతగా, భయంగా బయటకు చూశాడతను. హైదరాబాదులో తుఫాన్ వచ్చిన జాడలు కనబడలేదు. 
 ట్రయిన్ సికిందరాబాదు చేరగానే రాజారావు తెలుసుకున్న మొదటి విశేషం-కృష్ణాఎక్స్ ప్రెస్ గురించి సికింద్రాబాదునుంచి కృష్ణాఎక్స్ ప్రెస్ గుంటూరు వెళ్ళబోతోంది. తమ ట్రయిన్ సకాలంలో అక్కడికి చేరుకుంది. 
 రాజారావు మనసులోనే భగవంతుడి నభినందించి వెంటనే కాలకృత్యాలు తీర్చుకున్నాడు. ఈశ్వర్రావు కూడాలేచి అంతవరకూ అన్నీ బాగానే ఉన్నాయని ఉత్సాహంగా ఉన్నాడు. 
 అతనూ కాలకృత్యాలు తీర్చుకుని కాఫీ తాగాడు. వార్తాపత్రికలు రాగానే చాలామంది క్షణాలమీద కొనేశారు. సాధారణంగా రైళ్ళలో వార్తాపత్రికలు ఒకరిద్దరికంటే ఎవ్వరూ కొనరు. అవే కంపార్టుమెంటంతా తిరుగుతాయి. ఇప్పుడైతే ఎవరిమటుక్కు వారికే వెంటనే వార్తలు తెలుసుకోవాలని కంగారుగా వుంది. 
 రాజారావు పేపరు తిరిగేశాడు. 
 అతని గుండె నీరయిపోయింది. మనసు పాడయిపోయింది. 
 కళ్ళలో అప్రయత్నంగా నీళ్ళు తిరిగాయి.
 అతని ఆలోచనల్లోంచి ప్రయాణం కాసేపు తప్పుకుంది. సోదరాంద్రులమీదకి అతని ఆలోచనలు మళ్ళాయి? 
 తుఫాన్ లో పదివేలమంది చనిపోయినట్లు వార్తలు వస్తున్నాయి. కానీ ఆ సంఖ్య ముప్పై వేలవరకూ చేరవచ్చునని ఆ పత్రిక అభిప్రాయపడుతోంది. 
 పత్రికలో ప్రచురించబడ్డ ఫోటోలు కొన్ని హృదయవిదారకంగా వున్నాయి. 
 అటు జన నష్టంతో పాటు, రాష్ట్రానికి ఆర్ధికంగా కలిగిన దెబ్బ సామాన్యమైనది కాదు. ఉప్పెన వచ్చి ఊళ్ళకు ఊళ్ళే ఎగిరిపోగా ధన, ధాన్య, పశు, జనసంపద- పూర్తిగా నీటిపాలయి పోయింది. 
 చరిత్రలో కని, విని ఎరుగని ప్రమాదమట ఇది! 
 పత్రికలో వార్తలకు కరువు లేనట్లుంది. 
 ఒక పత్రికలో ఆంధ్రదేశం ఇదివరలో గురయిన తుఫాను వివరాలన్నీ సేకరించి ప్రకటించడం జరిగింది. 
 అవి చదువుతూంటే రాజారావు పత్రికలవాళ్ళూ, దేవుడూ ఒకటేననిపించింది. 
 ఈ ప్రపంచం వెలిసి సృష్టి నడుస్తూండగా యింత వరకూ ఎన్నో అద్బుత సంఘటనలూ, ఘోర కృత్యాలూ జరిగాయి. అన్నింటికీ దేవుడు సమానదృష్టితో భరిస్తూనే వున్నాడు. 
 అలాంటి సంఘటనలు ఆయన ఆధిపత్యంలో మళ్ళీ మళ్ళీ జరుగుతూనే వున్నాయి. ఆయన నిర్లిప్తత వహిస్తూనూ వున్నాడు. 
 పత్రికలూ అంతే! 
 ఘోరాతి ఘోరమైనవీ, మహదానందకరమైనవీ__ఏమైనా వార్తలు ప్రకటిస్తాయి. ప్రజలకు సమాచారాన్నందిస్తాయి. 
 అత్యంత విషాదకర వార్త ప్రచురించిన పేజీలోనే సినిమా విడుదలయిందని కూడా ప్రకటిస్తాయి. ఎవరి అభిరుచులను బట్టి వారు ఆయా వార్తలు చదువుకుంటారు. 
 ఒక దురదృష్టకర సంఘటనను ప్రజలు చలించి పోయేలా వర్ణించిన ఒక పత్రిక దుఃఖభారంతో ఆగిపోదు. మరునాడు మరో ఆనందకర వార్తను ప్రకటించి అలా కొనసాగుతూనే వుంటుంది 
 వార్తలతో ప్రజలను చలింప చేయటమే కానీ వార్తలకవి చలించవు.
 paiki cheppakapoyina tufan gurinchi etuvanti vaartalu telustaayonani akkadunna andaruu bhayapadutunnaru. endukante antavarakuu andina vaartalanubatti idimiddamani edhee telaledu. 
 kramangaa charchalu mugisi andaruu nidraku paddaaru. rajaraoku melakuva vachesariki trion haidaraabaadu cherukobotondi. melakuvagaa unna marokayanni adigi laetu chaalaavarakuu kalisipoyindanii, ardhagantalope undanee telusukunnadu. aina athani manasatte telikapadaledu. aatrutagaa, bhayamgaa bayataku chusadatanu. hyderabadulo tufan vachina jaadalu kanabadaledu. 
 trion sikindaraabaadu cheragaane rajarao telusukunna modati visesham-krishnaesee press gurinchi sikindraabaadununchi krishnaesee press gunturu vellabotondi. tama trion sakaalamlo akkadiki cherukundi. 
 rajarao manasulone bhagavantudi nabhinandinchi ventane kaalakrutyaalu teerchukunnaadu. eshwarrao koodaalechi antavarakuu annee bagane unnaayani utsaahamgaa unnaadu. 
 athanuu kaalakrutyaalu teerchukuni coffy taagaadu. vaartaapatrikalu ragane chaalaamandi kshanaalameeda konesaru. saadhaaranamgaa raillalo vaartaapatrikalu okariddarikante evvaruu konaru. ave kampartumentanta tirugutaayi. ippudaithe evarimatukku vaarike ventane vaartalu telusukovalani kangaarugaa vundi. 
 rajarao peparu tirigesadu. 
 athani gunde neerayipoyindi. manasu paadayipoyindi. 
 kallalo aprayatnamgaa neellu tirigaayi.
 athani aalochanallonchi prayaanam kasepu tappukundi. sodaraandrulameedaki athani aalochanalu mallaayi? 
 tufan loo padivelamandi chanipoyinatlu vaartalu vastunnaayi. cony aa sankhya muppai velavarakuu cheravachunani aa patrika abhipraayapadutondi. 
 patrikalo prachurinchabadda photolu konni hrudayavidaarakamgaa vunnayi. 
 atu jana nashtamtho paatu, rashtraniki aardhikamgaa kaligina debba saamaanyamainadi kaadu. uppena vachi oollaku oolle egiripogaa dhana, dhaanya, pashu, janasampada- puurtigaa neetipaalayi poyindi. 
 charitralo kani, vini erugani pramaadamata idhi! 
 patrikalo vaartalaku karuvu lenatlundi. 
 oka patrikalo aandhradesam idivaralo gurayina tuphaanu vivaraalannii sekarinchi prakatinchadam jarigindi. 
 avi chaduvutunte rajarao patrikalavaalluu, devuduu okatenanipinchindi. 
 ee prapancham velisi srushti nadustuundagaa yinta varakuu enno adbuta sanghatanaluu, ghora krutyaaluu jarigai. annintikii devudu samaanadrushtito bharistune vunnadu. 
 alanti sanghatanalu aayana aadhipatyamlo mallee mallee jarugutune vunnayi. aayana nirliptata vahistuunuu vunnadu. 
 patrikaluu anthe! 
 ghorati ghoramainavee, mahadaanandakaramainavii__emaina vaartalu prakatistaayi. prajalaku samaachaaraanndistaayi. 
 atyanta vishaadakara vaarta prachurinchina paejeeloonae sinima vidudalayindani kuudaa prakatistaayi. evari abhiruchulanu batti vaaru aayaa vaartalu chaduvukuntaaru. 
 oka duradrushtakara sanghatananu prajalu chalinchi poyela varninchina oka patrika dukkhabhaaramto aagipodu. marunadu maro anandakara vaartanu prakatinchi alaa konasagutune vuntundi 
 vaartalatoe prajalanu chalimpa cheyatame cony vaartalakavi chalinchavu.